ཞི་ཅིན་ཕིང་གིས་དེ་ཡ་སི་ཁ་ནེར་གྱིས་ཀྲུང་གོར་རྒྱལ་དོན་འཚམས་འདྲི་ཐེངས་དང་པོ་གནང་བར་ཕེབས་པར་དགའ་བསུ་ཞུས་གནང་བ་དང་།དེ་ཡ་སི་ཁ་ནེར་ནས་ཧྲུའུ་ཅི་དང་པོ་ལའོ་འར་ཁ་སི་ཐེ་ལོར་ལྷག་བསམ་དག་པའི་འཚམས་འདྲི་ཞུ་ལུགས་བརྒྱུད་ཞུ་གནང་རོགས་ཞེས་ཞུས་པ་དང་།ཞི་ཅིན་ཕིང་གིས།ཁུ་པ་ནི་རྒྱལ་ཁབ་རླབས་ཆེན་ཞིག་ཡིན་ཞིང་།དུས་རབས་ཕྱེད་ཀ་ཙམ་གྱི་ཚུན་དུ་དཀའ་ངལ་དང་ཉེན་ཁར་མི་འཛེམ་པར་རང་ཉིད་ཀྱི་འགྲོ་ལམ་ཐོག་བསྐྱོད་རྒྱུ་རྒྱུན་འཁྱོངས་བྱས་པར་འཛམ་གླིང་མི་དམངས་ཀྱི་བརྩི་འཇོག་ཐོབ་ཡོད།ཀྲུང་གོ་དང་ཁུ་པ་ནི་སྤྱི་ཚོགས་རིང་ལུགས་རྒྱལ་ཁབ་ཡིན་པ་དང་།གྲོགས་པོ་ཡག་པོ་དང་།བློ་མཐུན་ཡག་པོ།སྤུན་ཟླ་ཡག་པོ་བཅས་ཡིན།དེ་ནི་དོན་དངོས་ཀྱིས་ར་སྤྲོད་ཐུབ་པ་མ་ཟད།དུས་ཚོད་དང་རྒྱལ་སྤྱིའི་འགྱུར་བ་སྣ་ཚོགས་ཀྱི་ཚོད་བགམ་ཐེག་ཐུབ་པ་ཞིག་ཡིན།ཀྲུང་གོའི་མི་དམངས་ནས་ལོ་ངོ་༥༨གོང་བློ་མཐུན་ཧྥེ་དེར་ཁ་སི་ཐེ་ལོས་འགོ་ཁྲིད་གནང་བའི་ཁུ་པས་གོ་ལ་ཕྱེད་ནུབ་མར་སྔོན་ལ་ཀྲུང་གོ་གསར་པ་དང་ཕྱི་འབྲེལ་འབྲེལ་བ་བཙུགས་གནང་བ་དང་།ཁོང་གིས་འགོ་ཁྲིད་གནང་བའི་ཁུ་པའི་ཏང་དང་མི་དམངས་ཀྱིས་ཀྲུང་གོའི་མི་དམངས་ནས་བདག་དབང་སྲུང་སྐྱོང་དང་རྒྱལ་ཁབ་འཛུགས་སྐྲུན་བྱེད་པའི་དྲང་བདེན་གྱི་བྱ་གཞག་ལ་རྒྱབ་སྐྱོར་མཐའ་གཅིག་ཏུ་གནང་བ་ཀྲུང་གོའི་མི་དམངས་ནས་བརྗེད་མི་སྲིད།ང་རང་ནས་ཁུ་པར་འཚམས་འདྲི་ཐེངས་གཉིས་ཞུས་ཏེ་བློ་མཐུན་ཧྥེ་དེར་དང་གྲོས་མོལ་གཏིང་ཟབ་ཞུས་པའི་རྣམ་པ་ད་ལྟ་ཡང་གསལ་པོར་དྲན་བཞིན་འདུགཀྲུང་གོ་དང་ཁུ་པ་ཕྱོགས་གཉིས་པོས་རྒྱལ་ཁབ་གཉིས་པོའི་འགོ་ཁྲིད་རྒན་རབས་སྐུ་ངོ་མས་གཏོད་གནང་བ་དང་སྐྱེད་སྲིང་གནང་བའི་ཀྲུང་གོ་དང་ཁུ་པའི་མཛའ་གྲོགས་ལ་གཅེས་འཛིན་ལྡབ་བརྒྱ་བྱས་ཏེ།དེ་རྒྱུན་འཛིན་ཡག་པོ་དང་གོང་འཕེལ་ཡག་པོ་གཏོང་བ་དང་།མཉམ་དུ་ཀྲུང་གོ་དང་ཁུ་པའི་མཛའ་གྲོགས་མཉམ་ལས་ཀྱི་ལེའུ་གསར་པ་གཏོད་དགོས་ཞེས་གསུངས་གནང་བ་དང་།